tomron87/hebrew-wikipedia-sentences-corpus huggingface dataset:
זה המועד בו יולדות צריכות לפנות לקבלת סיוע.
יש לבצע הערכת מצב (על פי הכתוב לעיל) מספר פעמים.
הערכה זו מאפשרת למלווה וליולדת להבין את קצב התקדמות הלידה.
שלב לידה זה עשוי להיות כואב מאוד.
הליכה עשויה לזרז את התהליך, ולכן מומלץ ליולדת ללכת במידת האפשר, או לכל הפחות למצוא תנוחה נוחה לשבת בה.
שלב שני: צוואר הרחם מורחב (התינוק יוצא)
שלב זה עשוי להימשך בין 5 דקות ל-3 שעות.
האם ממוקמת במצב "lithotomy", שוכבת על גבה, עם הרגליים שלה מעל או באותו הגובה של הירכיים.
חיץ הנקביים (החלל בין הנרתיק ופי הטבעת) ממוקם בקצה המיטה.
יש לשטוף את חיץ הפריניאום עם תמיסת חיטוי או סבון ומים.
כל אדם המלווה את הלידה ישטוף ידיים עם מים וסבון וילבש כפפות סטריליות או נקיות.
יציאת ראש התינוק בזמן הלידה צריכה להיות מבוקרת ובשליטה על מנת למנוע יציאה מהירה.
יד אחת מונחת על ה"פריניאום", ואילו השנייה מפעילה לחץ עדין על ראשו של התינוק כאשר הוא יוצא.
לחץ רך יכול להיות מיושם על הסנטר של התינוק דרך חֵיץ הַנְּקָבִים כדי לעזור להוציא את הראש.
הבדיקה נעשית כדי לבדוק את נוכחותו של חבל הטבור (חוט נוזל) סביב צוואר התינוק.
אם הוא אכן כרוך סביב הצוואר של התינוק, יש לנסות למשוך את החבל סביב ראשו של התינוק, באמצעות האצבע.
אם זה בלתי אפשרי, יש לקשור את חבל הטבור משני צדדים, ואז החבל נחתך ביניהם בזהירות, כדי למנוע פגיעה בתינוק או באם.
זו הכתף על הצד הקדמי של האם, אל בטנה.
העוזר מחזיק את ראשו של התינוק בשתי ידיים וייתכן שיהיה עליו להפעיל לחץ קל כלפי מטה (כלפי פי הטבעת) כדי לסייע לכתף הקדמית לצאת.
לחץ גדול עלול לפגוע בתינוק.
אם הכתף תקועה זה נקרא כליאת הכתף.
הכתף האחורית יוצאת לאחר מכן על ידי מתן לחץ קל כלפי מעלה (הרחק פי הטבעת).
התינוק בדרך כלל יוצא מיד אחרי ששתי הכתפיים יוצאות.
התינוק יוצא מהרחם חלקלק בגלל הנוזלים על כן יש להחזיקו ביתר זהירות, בגובה הווגינה.
חבל הטבור נחתך אחרי שהתינוק יוצא.
אוטמים את חבל הטבור בשני מקומות בין 6 עד 8 ס"מ מהתינוק, באמצעות מלחציים או קשרים הדוקים כדי לעצור את זרימת הדם.
נעשה שימוש במספריים מעוקרים או בסכין מעוקרת.
עוזר אחר יכול לעזור עם זה.
יש לנקות את התינוק, לייבש אותו, ולעטוף אותו כדי שיהיה לו חם.
את התינוק שמים על עורה החשוף של אמו, או שנותנים לו טיפול רפואי נדרש.
ניתן להציב את רצועת הזיהוי על התינוק.
שלב שלישי של הלידה: יציאת השליה
התינוק מחובר לשליה על ידי חבל הטבור.
לאחר חיתוכו, השליה בדרך כלל עדיין בתוך האם.
השליה בדרך כלל יוצאת תוך 2–10 דקות, אבל זה עשוי להימשך עד 60 דקות.
לפני יציאת השיליה יש יציאה של גושי דם.
חבל הטבור יכול להיות מתוח, אך אסור למשוך אותו בכוח רב.
השליה יוצאת ונבדקת אם היא שלמה.
השיליה צריכה להיות מאוחסנת בשקית לבדיקה על ידי צוות רפואי מיומן.
האם תצטרך לעבור בדיקה על ידי רופא מיומן כדי לבדוק את הנרתיק ולראות אם צורך בתפרים, לאיחוי הקרעים או חתכים.
סיבוכים של לידת חירום כוללים את הסיבוכים המתרחשים במהלך הלידה הרגילה.
סיבוכים אימהיים כוללים קרעים בפרינאום במהלך הלידה, דימום מסיבי (דימום לאחר הלידה), חלקים משק ההריון שנשארים ברחם, יתר לחץ דם ופרכוסים.
באישה בהריון, 40% מנפח הדם במחזור הדם נמצא ברחם.
זה יוצר פוטנציאל דימום גדול וסיכון גבוה להלם (לחץ דם נמוך מאובדן הדם במחזור הדם).
מסיבה זו, ערנות מתמדת חשובה אם מתקיים אחד מאלה:
דימום מהנרתיק מוקדם או מאוחר בהריון
טראומה (כגון נפילה או תאונת דרכים) בהריון
דימום מהנרתיק לאחר הלידה בצורה חריגה
חוסר היכולת להסיר את השליה כולה לאחר הלידה.
הסיבות לדימום בנרתיק בשלב מוקדם של ההיריון כוללות הפלה (הפלה טבעית), השתלת עוברים, ו(היריון חוץ-רחמי), ומיקום השליה בתחתית הרחם על צוואר הרחם (שליית פתח), שכולם עלולים לגרום דימום משמעותי.
דימום לאחר השליש הראשון או במהלך הלידה
לפני ואחרי הלידה, דימום יכול להתרחש גם מקרע בצוואר הרחם, בנרתיק או בפרינאום, ניתוק שליה פתאומי (היפרדות שליה), מיקום השליה מעל צוואר הרחם (שליית פתח) או קרע ברחם.
לאחר לידת התינוק, רחם שאינו מתחיל להתכווץ חזרה, רחם קרוע, ריקון לא מלא של הרחם, בוודאי אם החלקים הנותרים (מהשיליה או התינוק) מזוהמים, יכולים לגרום לדימום חמור.
דימום לאחר לידה בדרך נמנע על ידי עיסוי בבטן התחתונה, אשר מגביר את ההתכווצות של הרחם ועוצר את הדימום.
בנוסף, משיכה מתונה של חבל הטבור, מונעת טראומה, קריעה של חבל הטבור, היפוך רחם, והוצאה לא שלמה של השיליה, כל אחד מהם יכול להגדיל אובדן דם ואו את הסיכון לזיהום.
דימום לאחר הלידה מוגדר על ידי אובדן של יותר מ-500 מ"ל דם בתוך 24 שעות לאחר הלידה.
קשה לחזות מי תסבול מדימום מהסוג הזה.
3% מהנשים תסבולנה מדימום מסיבי, מה שמוביל לכ-150,000 מקרי מוות ברחבי העולם בשנה.
לאחר שדימום בלתי נשלט מתרחש, הטיפול להיות ידני או תרופתי (עם אוקסיטוצין, ארגוטמין, misoprostol).
לצד טיפולים אלה, יש לטפל בהלם עם IV נוזלים או עירויי דם, כפי שנדון בהמשך.
איבוד דם חמור המוביל להלם
תסמיני הלם הם: העור קר ולח, עור חיוור (בעיקר סביב העיניים, הפה, ואת הידיים), הזעה, חרדה, ואובדן הכרה.
ייתכן להבחין בדופק מהיר (110 פעימות לדקה או יותר), לחץ דם נמוך (סיסטולי 90mmHg או פחות), וירידת תפוקת שתן.
האישה צריכה להיות מונחת על הצדה השמאלית, עם רגליים וישבן גבוהים כדי לעודד זרימת דם חזרה ללב עם כוח הכבידה.
אם אפשר לתת, עירוי נוזלים (תמיסת הרטמן, או סיילין).
יש לנטר של קצב הלב שלה, לחץ דם, והמראה.
אם אפשר לתת שני צנתרי Bore IV (הגדולים ביותר שיש) כדי לתת לאישה נוזלים במהירות של ליטר במקסימום עשרים דקות, כאשר המטרה לתת לפחות שני ליטר בשעה הראשונה.
אם אין אפשרות להתחיל עירוי אבל האישה יכולה לשתות והיא בהכרה ללא עוויתות, נותנים לה 300–500 מיליליטר של נוזל דרך הפה.
אם האישה אינה יכולה לשתות בגלל חוסר הכרה, או סובלת מפרכוסים, נוזל יכול להינתן באופן רציף באמצעות שקית חוקן או פחית.
ממלאים את החוקן עם נוזל 500ml IV, מהדקים את סוף הצינור ומכניסים 10 ס"מ (3–4 אינץ') לתוך פי הטבעת.
במקרים כאלה יש להקפיד על הכנסת המים באיטיות, על מנת להימנע מפרכוסים נוספים, ויציאה של המים חזרה החוצה.
עוויתות (התקפים) בהריון יכולים להיגרם על ידי גורמים ספציפיים להריון כמו רעלת הריון או על ידי גורמים רפואיים אחרים של התקפים כגון אפילפסיה.
אם אישה בהריון מתחילה להרגיש עוויתות, צריך לתת לה עזרה נוספת וסיוע.
אין לרסן את החולה, אלא להשכיב אותה על צדה השמאלי ולבדוק את דרכי הנשימה (הפה, האף, הגרון).
הפיכת החולה על צדה מפחיתה את הסיכון לחנק בגלל קיא או רוק.
מגנזיום גופרתי הוא הטיפול המועדף על התקפים אצל נשים הרות, עירוי שלו החל ממינון של 4 מ"ג מעל 5 דקות.
תחושה של חום במהלך עירוי היא נורמלית, עם זאת, קיים גם סיכון של עצירת נשימה עם שימוש מגנזיום גופרתי, אשר יתרחש כאשר המינון שניתן יהיה גבוה מדי.
אם זה קורה, ניתן להשתמש בסידן גלוקוני כדי להפוך את ההשפעות (עירוי של תמיסת סידן, 10% מעל 10 דקות).
באופן כללי, יש לוודא שקצב הנשימה הוא לפחות 16 נשימות לדקה ואת שרפלקס תזוזת הברך עדיין פועל לפני מתן מגנזיום גופרתי.
אם מגנזיום גופרתי אינו זמין, דיאזפם יכול לשמש לטיפול עוויתות בהריון.
העירוי הראשוני צריך להיות 10 מ"ג של דיאזפם שניתנו מעל לשתי דקות.
לאחר מכן, ניתן לחזור על המינון.
המינון הקבוע אחר כך הוא תמיסה של 40 מ"ג דיאזפם מומס בתוך 500 מ"ל של נוזל.
כמות הדיאזפם צריכה להיות עד 100 מ"ג בתוך 24 שעות וזה צריך להיות במינון מינימלי כדי לשמור על האישה ערה, וקצב הנשימה שלה מעל 16 נשימות בדקה.
כמעט 10% מהילודים צריכים טיפול החייאה.
סיבוכים נפוצים של לידה הקשורים לתינוק כוללים לידת עכוז, כליאת כתפיים, זיהום, ומצבים שבהם חבל הטבור עוטף את הצוואר של התינוק (כריכת חבל הטבור).
היילוד מוערך כעבור 1 ו-5 דקות מהלידה תוך שימוש במבחן אפגאר.
במבחן נותנים נקודות על בסיס המראה (הצבע), הדופק, העוויה (הבכי), התזוזה (מתח השרירים) והנשימה (מאמץ הנשימה), כך שלכל אחד ממרכיבים אלה ניתן ציון של בין אפס לשתי נקודות.
כאשר סוכמים את ציונים של כל המרכיבים מקבלים את הציון הסופי.
ציונים מתחת ל-7 בדרך כלל דורשים טיפול נוסף (ראה החייאה).
לאחר ההערכה הראשונית וציונים אפגר, המטפלים מייבשים את התינוק, מנקים אותו, עוטפים אותו בשמיכות ודואגים לחמם אותו.
אם יש חסימה חלקית של קנה הנשימה (לדוגמה שאיפת מים מקוניאליים) מנקים את דרכי הנשימה.
את שמירת חום הגוף של התינוק אפשר לבצע או על ידי האם, בטכניקת עור לעור, או על ידי האחות, עם מכשיר חום.
בהסתמך על מספר לידות בית בארצות הברית כאומדן, סיבוכים הקשורים לילודים הם נפוצים, כגון חבל הטבור עטוף סביב הראש ב-12%–37% מהמקרים, חוסר חמצון (חנק לידה) 9% מהמקרים, דופק לא סדיר 6%, ולידת עכוז 3% מהמקרים.
בדרך כלל, הראש הוא החלק הראשון של הגוף שיוצא מתוך תעלת הלידה.
עם זאת, חלקים אחרים כגון הישבן או הרגליים יכולים לצאת בראשונה.
מצב זה מכונה לידת עכוז.
הסיכוי ללידת עכוז עלול לעלות עם הריונות מרובים (יותר מתינוק אחד), כאשר יש מעט או יותר מדי מי שפיר, או אם הרחם הוא בצורה לא תקינה.
מיילד עם ההכשרה הנכונה יכול ליילד בלידה רגילה תינוק בתנוחה זו (בהנחה שאין בעיות רפואיות אחרות), עם זאת, ניתוח קיסרי מומלץ (אם זמין).
גם אם האם מעוניינת בלידה רגילה, עליה להיות בבית חולים, שם היא תוכל לעבור ניתוח קיסרי במקרה של סיבוך.
ישנם מצבים רבים של לידת עכוז ודרכים שונות שבהן התינוק יכול להיתקע במהלך הלידה.
כשלידת עכוז מתרחשת, המיילד מנחה את הירכיים על ידי משיכה כלפי מטה עם החזקת האגן עד שעצם השכמה מופיעה.
כל כתף מועברת על ידי סיבוב התינוק לכיוון הנדרש, ולאחר מכן מסובבים את התינוק 180 מעלות כדי להעביר את הכתף השנייה.
הראש מועבר בתשומת לב קפדנית לזרועות התינוק.
הזרועות יצאו כלפי מטה דרך הפות, וייתכן שיש להחזיק אותן בעדינות כלפי מטה על ידי אצבעות המיילד.
היארעותה של הלידה המוקדמת היא כ-12%, ולידות מוקדמות הן גורם משמעותי התורם ללידות חירום לא מתוכננות.
אותם עקרונות של לידת החירום חלים על לידת עובר מוקדמת, אף על פי שהפג יהיה בסיכון גבוה יותר לבעיות אחרות כגון משקל לידה נמוך, בעיות נשימה וזיהומים.
התינוק יזדקק לטיפול רפואי נוסף לאחר הלידה ויש לקחת אותו לבית חולים המספק טיפול ליילודים, אשר עשוי לכלול אנטיביוטיקה וטיפולי נשימה.
בכליאת כתפיים, הכתף נתקעת לאחר שהראש יוצא, כך ששאר הגוף לא יכול לצאת.
גורם הסיכון העיקרי (מלבד רקע קודם של כליאת כתפיים) הוא שהתינוק גדול מדי, דבר שיכול לנבוע מסיבות רבות: השמנת יתר אצל האם, סוכרת, או הריון שנמשך זמן רב מדי.
כליאת כתפיים יכולה להוביל לסיבוכים עובריים נוספים כגון דחיסת עצב ופציעת הכתף, שבר בעצם הבריח, וכמות חמצן נמוכה לעובר (בין אם בשל דחיסה של חבל הטבור או בשל חוסר היכולת של התינוק לנשום).
ניתן לאבחן כליאת כתפיים אם יש נסיגה של הראש חזרה פנימה, בין ציר למשנהו.
כדי לשחרר את הכתף ניתן לבצע את תרגיל מקרוברטס, שבו שהאם מקרבת את ירכיה לבטנה, כך שברכיה רחבות זו מזו, ומפעילים לחץ קל על בטנה התחתונה, ותרגיל הבורג של וודס, שבו המיילד מכניס את ידו לתוך הנרתיק כדי לסובב את העובר.אם כל התרגילים נכשלים, על האישה לעבור ניתוח קיסרי.
חבל טבור נשמט מתייחס לחבל הטבור שיוצא מן הרחם בעת שהתינוק עדיין נמצא בתוכו.
מדובר במצב במסכן את התינוק.
צניחות חבל יוצרות סיכון של ירידה בזרימת הדם (וזרימת החמצן) לתינוק, שכן הלידה גורמת לדחיסת חבל.
אם החבל נשמט, יש להימנע מלהחזיר אותו לרחם דרך צוואר הרחם כיוון שזה מגביר את הסיכון לזיהום.
במקרה כזה יש להכין את האישה לניתוח קיסרי, ובינתיים יש להרים את רגל המיטה, אם ניתן, כדי לנסות לשמור על התינוק מעל גובה החבל.
אם אין טיפול זמין, אפשר לנסות להפחית את הלחץ של החבל באופן ידני ולהמשיך את הלידה, ובאותו זמן להיות מוכנים להדק ולחתוך את החבל אם יש צורך.
לאחר שהתינוק נולד, ניתן לפעמים למצוא את חבל הטבור עטוף סביב צווארו או גופו של התינוק, מצב הידוע כ"חבל עורפי".
תופעה זו שכיחה ומתרחשת ב-37% מההריונות, ולרוב לא נגרמות בעיות ארוכות טווח.
את החבל העטוף הזה יש להחליק מעל הראש כדי שלא יימשך במהלך הלידה.
אם החבל לא יוסר מהצוואר, הוא עלול לחנוק את התינוק או לגרום לשליה להתנתק באופן פתאומי, דבר שעלול לגרום לדימום חמור אצל האם ולאובדן דם וחמצן לתינוק.
החבל עשוי להיות גם עטוף סביב איברים אחרים בלידת עכוז, וצריך להסירו באופן דומה במקרים כאלה.
אם התינוק סובל מקשיים, טיפול נוסף עשוי להיות נחוץ.
הטיפול מתחיל בדרך כלל עם חימום, ייבוש, וניסיון לעורר תגובה אצל התינוק.
אם מובחן קושי בנשימה, דרך הנשימה נפתחת ומנוקה דרך שאיבה והחמצן מושגח; אם יש צורך בהחייאה, אפשר להשתמש במכשיר "לחץ אוויר חיובי" (המשתמש בלחץ אוויר להכניס את החמצן לריאות, תוך כדי שמירה על נתיבי האוויר פתוחים) או לעשות צנרור קנה.
אם קצב הלב נמוך מ-60 דפיקות לדקה, מוסיפים דחיסות, בחזה התחתון.
היחס הוא נשימה אחת, שלוש דחיסות.
אם התינוק לא מגיב, אז יינתן אפינפרין.
החייאה אינה נעשית לתינוקות מתחת ל-22 שבועות של הריון ומשקלם מתחת ל-400 גרם.
אפשר שתחול הפסקת החייאה אם הלב של התינוק לא מתחיל לאחר 10–15 דקות של החייאה מלאה (כולל טיפולי נשימה, תרופות, והחייאה).
יש עניין ציבורי בלידות חירום.
ב-2017 פותחה אפליקציה ובה מסבירים את הנהלים בלידת חירום, עבור נשים היולדות באתיופיה, כיוון שהמדינה עם אחוזי תמותה גבוהים במיוחד לתינוקות.
ליה נירגד (נולדה ב-26 במאי 1962) היא סופרת, עורכת, מתרגמת, מרצה ופעילה חברתית ישראלית.
שימשה כראש התוכנית ללימודי תרגום במכללה האקדמית בית ברל בין השנים 2010–2012.
נירגד נולדה בבלגיה בעת שהות אביה, רם נירגד, כדיפלומט בשירות משרד החוץ בבריסל.
גדלה בירושלים והתגוררה בילדותה גם בניגריה, בעת מלחמת ביאפרה, ובארגנטינה, שם שימש אביה כשגריר ישראל.
בגיל 17 חזרה לישראל והתגייסה לצה"ל.
לאחר שירותה הצבאי כמדריכת גדנ"ע למדה היסטוריה ופילוסופיה באוניברסיטת תל אביב, וסיימה את הלימודים בהצטיינות.
לאחר סיום הלימודים זכתה במלגה ללימודי דוקטורט בהיסטוריה באוניברסיטת קיימברידג' אולם לא ניצלה אותה ובחרה לנסוע לניו יורק, שם נישאה לישראלי שהכירה מתקופת בית הספר בארגנטינה.
לאחר שחזרו ארצה החלה נירגד לכתוב ובמקביל עבדה כמתרגמת בדסק החוץ של ידיעות אחרונות, וכעורכת במוסף הפוליטי של העיתון.
בשנת 1991 הוציאה לאור את הרומן הראשון שלה, "כמו בג'מייקה", וכן את ספר הילדים "נשיקה לשפונזה", שתורגם גם לאנגלית.
בשנת 1993 יצא לאור הרומן השני שלה, "גוף זר".
בשנת 1994 התגרשה נירגד מבעלה וכעבור שנתיים הכירה את בן זוגה, ד"ר דניאל דור, בלשן ומרצה לתקשורת באוניברסיטת תל אביב.
לנירגד שתי בנות ולדור בת אחת מנישואיהם הראשונים.
אחותה הבכורה היא השחקנית לירון נירגד.
לאורך שנות ה-2000 הוציאה לאור שלושה ספרים, שניים מהם באנגלית.
נירגד היא מרצה מן המניין לתרגום ועריכה במכללה האקדמית בית ברל.
בין השנים 2010–2012 הייתה ראש ללימודי תרגום במכללה.
בנוסף, מקיימת נירגד סדנאות ושיעורים בתרגום ועריכה באופן פרטי.
בשנת 2019 יצא לאור ספרה השביעי, "במקום גרניום".
משנת 2003 פעילה נירגד בארגון "מחסום Watch" – תנועת נשים ישראליות שהוקמה ב-2001, המתנגדת לשליטה הישראלית ביהודה ושומרון, ולפגיעה בחופש התנועה של הפלסטינים באזור זה, הנגרמת באמצעות מחסומי צה"ל.
את רשמיה מהפעילות השבועית בארגון בין נובמבר 2003 למרץ 2004 הפכה לספר בשם "חורף בקלנדיה" שיצא לאור בשנת 2004. הספר תורגם לאנגלית וגרמנית ואף עובד למחזה שעלה בהצגה בישראל ומחוצה לה.
באוקטובר 2011 הקימה, יחד עם בן זוגה, את הארגון "המשמר החברתי", בהמשך למחאה החברתית של 2011 ובמטרה לממש את התובנות החברתיות של המחאה הדוגלת באקטיביזם אזרחי ובלקיחת אחריות האדם על גורלו.
הארגון שהוקם כתנועה הפך לאחר חצי שנה לעמותה בה פעילים מתנדבים (כמשקיפים בכנסת) המגיעים לדיונים בוועדות הכנסת השונות הקשורים בצדק חברתי ושוויון אזרחי.
נשיקה לשפונזה, עם עובד, 1991 (תורגם לאנגלית)
חורף בקלנדיה, חרגול הוצאה לאור, 2004 (תורגם לאנגלית ולגרמנית)
במקום גרניום, חרגול הוצאה לאור, 2019
בחזרה אל קולד מאונטן / צ'ארלס פרייזר, עם עובד, 1999
פאטי דיפוזיה: וטקסטים אחרים / פדרו אלמודובר, בבל, 2002
תמונתו של דוריאן גריי / אוסקר ויילד, פן – הוצאה לאור, 2006
שכל ישר / תומאס פיין, מרכז שלם, 2007
הגלים / וירג'יניה וולף, פן - הוצאה לאור, 2008
זמר הטנגו /תומאס אלוי מרטינס, מחברות לספרות, 2009
אל המגדלור / וירג'יניה וולף, פן - הוצאה לאור, 2009
פלאש: ביוגרפיה / וירג'יניה וולף, ספרי חמד, 2010
ממעמקים / אוסקר ויילד, מודן הוצאה לאור, 2014
מגלן / שטפן צוויג, מודן הוצאה לאור, 2020
לידות בני יעקב הן סדרת האירועים המתוארת בתנ"ך במהלכה נולדו אחד עשר בני יעקב ובתו דינה.
(בנימין נולד יותר מאוחר, בארץ ישראל) האירועים התרחשו בעת שהותו של יעקב בחרן אצל חמיו לבן, ובמהלך שיבתו לארץ ישראל.
לאחר נישואי יעקב עם רחל ולאה, ראה ה' כי לאה אינה אהובה כמו רחל ופתח את רחמה.
לאה ילדה ארבעה בנים: ראובן, שמעון, לוי ויהודה.
בזמן זה, רחל עדיין לא ילדה כלל.
היא נתנה ליעקב את בלהה, שהייתה שפחתה (משרתת אישית שלה).
רחל עשתה זאת בדומה למעשה שרה, אשר נתנה את שפחתה הגר לאברהם כדי שתלד לו בנים.
בלהה ילדה ליעקב שני בנים: דן ונפתלי.
כשראתה זאת לאה, גם היא נתנה ליעקב את זלפה, שפחתה שלה.
זלפה ילדה ליעקב שני בנים: גד ואשר.
אחרי כל זאת, החלה לאה ללדת שוב וילדה עוד שני בנים: יששכר וזבולון, ובת בשם דינה.
לבסוף, נפקדה גם רחל וילדה את יוסף.
בהמשך, בדרך לארץ ישראל סמוך לבית לחם, ילדה רחל את בנה השני ומתה בלידתו.
היא קראה לו בן אוני ("בן צערי"), אך יעקב שינה את שמו לבנימין.
ראובן - "כי ראה ה' בעניי כי עתה יאהבני אישי" (בראשית כ"ט, ל"ב).
לפי הגמרא, השם מבטא נבואה: "ראו מה בין בני לבן חמי".
שמעון - "כי שמע ה' כי שנואה אנכי" (בראשית כ"ט, ל"ג).
לוי - "הפעם ילווה אישי אלי" (בראשית כ"ט, ל"ד).
יששכר - "נתן אלוהים שכרי" (בראשית ל', י"ח).
זבולון - "הפעם יזבלני (יגור עמי) אישי" (בראשית ל', כ').
רחל ביקשה שה' יוסיף לה עוד בן.
בנימין - רחל קראה לו "בן אוני" (בן צערי) בגלל צער הלידה, ויעקב שינה את שמו ל"בנימין" (בן הימין, או בן זקונים).
דן - "דנני אלוהים וגם שמע בקולי" (בראשית ל', ו').
נפתלי - "נפתולי אלוהים נפתלתי עם אחותי" (בראשית ל', ח').
אשר - "באשרי כי אשרוני בנות" (בראשית ל', י"ג).
+ תאריכי לידת השבטים לפי המקורותשםתאריך לידהמקורראובןי"ד בכסלומדרש תדשא פרק ח'שמעוןכ"א בטבת / כ"ח בטבתמדרש תדשא / ילקוט שמעונילויט"ז בניסןמדרש תדשאיהודהט"ו בסיווןיששכרי' באבזבולוןז' בתשריספר היובלים
לפי סדר עולם, נולדו אחד עשר השבטים ודינה בהפרשים של שבע שנים זה מזה.
לידת יעקב ועשו הוא סיפור המופיע בפרשת תולדות ב.
הסיפור מתאר את קורותיה של רבקה קודם שהתעברה, וכן את הריונה עם יעקב ועשו, ואת לידתם.
עשרים שנה חלפו מעת נשואיו של יצחק לרבקה והיא עדיין עקרה.
יצחק פונה בתפילה לה' שייתן לו צאצאים היות שרבקה אשתו, עקרה.
ה' נעתר לו ורבקה נכנסת להיריון.
המחבר המקראי מוסר כי הבנים נאבקים בבטנה ותוך ייאוש וכאב היא מתפללת לה'.
ה' מוסר לרבקה כי התינוקות בבטנה יהיו לשני עמים.
עוד מוסיף ה' ששני עמים אלו יתאמצו לגבור איש על אחיו ובנוסף הבן הבכור יעבוד את הצעיר.
הבן הראשון שנולד הוא עשו והמחבר מתאר את חיצוניותו.
הבן השני שיוצא מבטנה של אמו הוא יעקב "וְיָדוֹ אֹחֶזֶת בַּעֲקֵב עֵשָׂו".
התיאורים החיצוניים בסיפורים על הולדת הבנים הם בבחינת רמז מטרים לסיפור גנבת הברכות.
ב מסופר על עוד לידת אחים תאומים, פרץ וזרח, בניו של יהודה שנולדו לו מתמר.
יש הסוברים כי בכותרת המובאת בתחילת הסיפור מלמדת על אידאולוגיה בבסיסה עומד הנבחר מול הדחוי ובין הלאומיות לבין האוניברסליות.
סיפורי הרשימות המתחילים בתיבה "ואלה תולדות...", מבקשים להצביע על כך שה' עושה הפרדה בין רשימות האישים שהם נבחריו כדי לברך את אומות העולם.
לדעת יונתן גרוסמן רשימה זו עומדת בניגוד לרשימה המתחילה במילים "וְאֵלֶּה תֹּלְדֹת יִשְׁמָעֵאל בֶּן אַבְרָהָם אֲשֶׁר יָלְדָה הָגָר הַמִּצְרִית שִׁפְחַת שָׂרָה לְאַבְרָהָם".
התבנית החוזרת "ואלה תולדות אברהם" נעדרת מסיפורי האבות והיא נכללת בסיפור תולדות יצחק ובני ביתו.
במחזור הסיפורים על בניו של יצחק, יעקב ועשו מצוי סיפורו של יצחק.
עובדת תפילת יצחק קודמת לציון העובדה שרבקה אשתו, עקרה בניגוד לסיפורי עקרות אחרים במקרא.
ייתכן והכתוב ביקש לעצב את דמותו של יצחק כדמות מתפללת.
בניגוד לסיפורי עקרות אחרים נראה כי מיד לאחר שיצחק נשא את תפילתו, ה' נעתר לו ורבקה מתעברת.
יש שסברו כי יצחק התפלל במשך עשרים שנות עקרותה והיו שטענו כי נשא את תפילתו רק בסוף תקופת העקרות.
ייתכן והמחבר המקראי מבקש להציג ולהדגיש כי ה' נעתר ליצחק יותר מאשר את סיפור העקרות.
נראה כי עיקרו של הסיפור הוא לא בסיפור התפילה הנמסרת בקצרה, אלא בסיפורם העתידי של שני עמים שיוולדו ויהיו ליריבים.
יוסף בן מתתיהו בספרו קדמוניות היהודים מוסר כי יצחק הוא זה שדרש אצל האלוהים, וה' הוא זה שאמר לו כי רבקה תלד תאומים.
אצל בן מתיתיהו אין דו-שיח בין ה' לרבקה.
טרם לידתם של התאומים קדם מאבק ביניהם, ברחם אמם.
פרשנים רבים נחלקו האם שורש המילה "וַיִּתְרֹצְצוּ" הוא מלשון ריצוץ ולכן השורש ר-ו-צ וכך מפרש רשב"ם: "לשון רץ לקראת רץ, שהיו רצים ומתנענעים בתוך גופה כדרך עוברים", ואילו ראב"ע מפרש את המילה "וַיִּתְרֹצְצוּ" מהשורש ר-צ-צ במשמעות האלימה.
הפרשנות המסורתית מציגה את הרצון העז לצאת מרחם אמם אך גם את המאבק האלים בבטן אמם.
נראה כי כאבים עזים ליוו את רבקה במהלך הריונה והיא פונה אל ה'.
השימוש שעושה המחבר המקראי בפנייתה לה' הוא בפועל ד-ר-ש, בניגוד ליצחק אשר פנייתו לה' היא באמצעות השורש ע-ת-ר.
יש הטועמים כי השימוש בשורש ע-ת-ר הוא כדי להראות שתפילתו לוותה בפולחן העלאת קורבנות.
השורש ד-ר-ש במקרא מתפרש בתנ"ך כמבקש ואף לדעת את העתיד.
פרשנים רבים עסקו בשאלת רבקה "אִם-כֵּן, לָמָּה זֶּה אָנֹכִי".
אחרים כדוגמת רד"ק כיוונו לייאוש מההיריון.
פנייתה של רבקה נענית בידי ה'.
האפשרות שאברהם ניבא לרבקה את עתידם של הבנים, מתפתחת בספר היובלים, שטוען שלאברהם היה תפקיד מכריע בעיצוב העלילה, בכך שהוא הורה לרבקה לאהוב את יעקב, בניגוד ליצחק שאהב את עשו, ואף בירך אותו בפניה, שכן הוא ידע ש"ביעקב יקרא לו שם וזרע".
בנבואה הניתנת לרבקה יש משמעות מבחינה היסטורית לאומית.
הסיפור מצביע על פיצול של יחידה אתנית אחת לשתיים ומשמעות זו נאמרת בפסוק: שְׁנֵי גֹיִים בְּבִטְנֵךְ, וּשְׁנֵי לְאֻמִּים, מִמֵּעַיִךְ יִפָּרֵדוּ".
משמעות המילה "רַב" בפסוק כ"ג היא הבכור.
למילים רַב ו-צָעִיר בפסוק יש משמעות משפטית הכרוכה בדיני ירושה אשר היו נהוגים במסופוטמיה.
ההבטחה אשר באה לידי ביטוי בנבואה אשר ניתנת לרבקה מבקשת להצדיק את מעשה רבקה בסיפור גנבת הברכות בבראשית כ"ז, וכדי להגשים את נבואת ה' בבחירת יעקב הצעיר על פני עשו הבכור.
לאחר תפילתם מוסר הכתוב כי הנה בנים מתרוצצים בביטנה של רבקה וכי מלאו ימיה ללדת.
המילה 'וְהִנֵּה' מעידה על הפתעה, אולם הפתעה זו באה לאחר שהכתוב מוסר כי "וַיִּתְרֹצְצוּ הַבָּנִים, בְּקִרְבָּהּ,".
הסיבה לכך היא להקל את דינה של רבקה שרצונה העז היה שהצעיר יירש את הבכור.
כלומר, בהבטחה האלוהית שנאמרה לה עוד בהיותה בהיריון, היא תתאמץ לקיים ולגרום לכך שיעקב יירש את בכורתו של עשיו וכך דינה של רבקה לא יהיה כבד מכיוון שהיא רק מילאה צו אלוהי.
המחבר המקראי מוסיף על הכתוב בפסוק כ"א: "וַתַּהַר רִבְקָה אִשְׁתּוֹ", והנה מלאו ימי רבקה ללדת ותאומים בבטנה.
יש הסוברים כי מטרת המחבר בתוספת זו היא להגן על מעשיהם העתידיים של רבקה ויעקב (סיפור גנבת הברכות) ולהדגיש כי הבכורה ניתנה ליעקב בזכות הנבואה האלוהית ולא מפני מעשה הרמאות.
בתיאור הלידה כל אח מתואר אחרת.
יד אחיו היוצא אחריו, אוחזת בעקבו והשם שיינתן לו הוא יעקב.
המחבר המקראי לא מכנה את יעקב 'השני' אלא מוסר כי: "וְאַחֲרֵי-כֵן יָצָא אָחִיו" ובניגוד לתיאורו הפיזי של עשו, שלו לא נמסר לקורא.
אפיונו הפיזי של עשו הוא רמז מטרים למעשה הרמייה אותו יבצעו רבקה ויעקב כשזה יתחפש לעשו.
תיאורו של עשו ואדמוני בא לשקף את מקום מושבו העתידי של עשו ולאומיותו העתידית אדום, ושעיר היא אדום ככתוב ב: "עֵשָׂו אָחִיו, אַרְצָה שֵׂעִיר, שְׂדֵה אֱדוֹם".
את האחיזה בעקב ניתן להבין כהמשך למאבק בין הבנים בבטן אמם.
מדרש שמם של יעקב ועשו
בתיאורו החיצוני של עשו המופיע בלידתו: "אַדְמוֹנִי" רומז המחבר לשמו הנוסף, אדום: "עַל-כֵּן קָרָא-שְׁמוֹ, אֱדוֹם." גם בתיאורו החיצוני כשעיר קיים מדרש שם סמוי הרומז למקום ישיבתו של עשו בעתיד, ולשימוש שיעשה יעקב בחיצוניותו של עשו, במעשה גנבת הברכות בבראשית כ"ז.
שורש שמו של יעקב, ע-ק-ב פירושו ללכת בעקבות מישהו ופירוש זה מתאים לתיאור הלידה של יעקב אשר אחז בעקב אחיו בצאתו מרחם אמו.
השם יעקב-אל הוא שם תאופורי אשר היה נפוץ במסופוטמיה ובמצרים העתיקה.
משלח ידם של יעקב ועשו
הנערים גדלים ואין הכתוב מביא פרטים השופכים אור על ילדותם.
הניגוד בין האחים בא לידי ביטוי במשלח ידם.
ניגוד זה מעצים את המצג לסיפור ויוצר תחושה של מתח ויוצר נקודת פתיחה לסיפור הבא, סיפור גנבת הברכות.
בנוסף, הניגודיות הרבה בין האחים באה לידי ביטוי ביחס ההורים כלפי בניהם.
הניגודיות בין האחים באה לידי ביטוי גם במדרש: על פי המדרש המובא בבראשית רבה משגדלו הנערים ניתן היה לשים לב להבדל ביניהם.
ההבדל הוא לא רק באפיונים הפיזיים אלא גם בהתנהגותם: האחד מבקר בבתי מדרש והאחד עובד עבודה זרה.
בין לידת יעקב ועשו ללידת פרץ וזרח
בין סיפור לידת יעקב ועשו לסיפור לידת פרץ וזרח בנם של יהודה ותמר המופיע ב קווים מקבילים.
שני סיפורים אלה הם הסיפורים היחידים אודות תאומים בתנ"ך.
בשני הסיפורים מופיע הביטוי: "והנה תאומים בבטנה..." .
שני הסיפורים מתארים מאבק בין האחים.
בסיפור לידת יעקב ועשו הבנים מתרוצצים בבטן אימם ובסיפור לידת פרץ וזרח, ידו של פרץ על העליונה והוא מצליח לצאת קודם אחיו.
לידר טאואר (רוסית: Лидер-тауэр) הוא גורד שחקים בן 42 קומות בדרום סנקט פטרבורג.
גובה המבנה, לטענת היזם, 145.5 מטר.
זהו גורד השחקים הראשון בעיר (והמגדל השני אחרי מגדל הטלוויזיה של סנקט פטרבורג), שהיה גבוה יותר מקתדרלת פטרופבלובסקיה, שהייתה המבנה הגבוה בעיר במשך 300 שנה.
גורד השחקים ממוקם ברובע מוסקבה בכיכר החוקה.
הבנייה הושלמה בשנת 2013 ועם השלמתו היה המבנה הגבוה בעיר משנת 2013 ועד 2016 כאשר מגדל מרכז לאחטה עקף אותו.
חזית המבנה המוארת בלילות ומשמשת לשידורי פרסום.
הבנייה החלה בראשית 2009 והתחדשה בראשית 2010.
הבניין תוכנן להכיל מרכז עסקים בשטח 52.7 אלף מ"ר וחניון תת-קרקעי בן חמש מפלסים ל-250 מכוניות.
בנוסף, הביע היזם את הרעיון להציב מנחת מסוקים על הבניין, אולם הרעיון ננטש בהמשך.
מבלי לקחת בחשבון רכישת קרקעות, המשקיע "קבוצת לידר" העריך את כל טווח העבודה בעלות של כ-3 מיליארד רובל או 100 מיליון דולר.
מספר מומחי שוק הביעו ספקות לגבי הרווחיות של מרכז העסקים, והצהירו כי המקום שנבחר לא מתאים לפרויקט כה גדול.
מקורבים לחברת הניהול דיווחו כי נשקלת שיכון של משרדי תאגיד גזפרום בגורד השחקים המתוכנן.
גרסאות הובאו כי החברה יכולה לתפוס כשליש מהבניין, או לפדות אותו במלואו כדי להכיל את משרדי גזפרום נפט.
רשמית, אף אחת מהגרסאות לא אושרה וכבר בשנת 2010 נודע כי מטה גזפרום ימוקם במרכז לאחטה ברובע פרימורסקי בסנקט פטרבורג.
קרקע לבנייה נרכשה בשנת 2007. בשנת 2009, היזם Fregat LLC קיבל תוכנית לתכנון והיתר בנייה.
עם זאת, בשנת 2010, במהלך בניית גורד השחקים, הוועדה לתכנון עירוני ואדריכלות של מינהל העיר סנקט פטרבורג הוציאה צו לבטל את תוכנית הפיתוח העירוני, מכיוון ש"בניתוחה את ההחלטות הקיימות בארכיטקטורה ותכנון הקשורות לנושא הגובה, נמצאו חסרונות בתיאום עם הפיתוח העירוני לאובייקט".
הוועדה טענה כי מכיוון שהבניין נמצא באזור ווזננסקי פרוספקט, הוא עלול לקלקל את קו הרקיע של העיר ולהעפיל על קתדרלת איסק הקדוש.
הבנייה לא הופסקה, והיזם ערער על החלטת הוועדה בהצלחה בבית הדין לבוררות.
הבנייה החלה בפועל שנת 2011 והושלמה בשנת 2013.
ליה ברקאי (נולדה ב-5 באפריל 1999) היא כדורגלנית ישראלית, המשחקת כמגנה ימנית בקבוצת מ.כ רמת השרון ובנבחרת הנשים של ישראל.
ליה החלה לשחק בגיל 8 בקבוצת בנים של פרדס חנה, ובשנת 2010 עברה לשחק בקבוצת הילדות והנערות של מכבי כישרונות חדרה.
בשנת 2014, בגיל 15, עברה עם משפחתה לגור בתל אביב והצטרפה לקבוצת הנערות של אס"א תל אביב.
בשנת 2015 התקבלה לאקדמיה לכדורגל בנות במכון וינגייט, ובמסגרתה שיחקה בליגה הראשונה לנשים עד לסוף עונת 2017. בשנה זו, התגייסה לצה"ל במעמד ספורטאית מצטיינת, שיחקה בקבוצת הבוגרות של אס"א תל אביב, ושירתה בבסיס השלישות הראשית ברמת גן.
בשנת 2018 הושאלה לזמן קצר לקבוצת מ.ס.
קריית גת והשתתפה עם הקבוצה במוקדמות ליגת האלופות לנשים.
עוד באותה שנה, התפרסמה בעקבות העובדה שצה"ל סירב לשחרר אותה משבוע שמירות, שבוע שבמהלכו אמורה הייתה לטוס עם הנבחרת למשחק נגד נבחרת ספרד במוקדמות אליפות אירופה.
הדבר פורסם בתקשורת, ובסופו של דבר, צה"ל שחרר אותה, אך במאוחר, וכתוצאה מכך, שובצה כשחקנית מחליפה.
בעונת 2018 - 2019 זכתה עם קבוצת אס"א תל אביב באליפות המדינה וגביע המדינה והשתתפה עם הקבוצה במוקדמות ליגת האלופות.
העונה לא הגיעה לסיומה המתוכנן והופסקה לאחר 14 מחזורים בשל התפרצות נגיף הקורונה בישראל.
ב-13 באפריל 2020 הוכרז על סיום הליגה והענקת האליפות לרמת השרון שצעדה במקום הראשון בהפרש של 5 נקודות מקבוצת מ.ס קריית גת שבמקום השני.
הופעות במפעלים בינלאומיים (נבחרות וקבוצות)
3 הופעות בנבחרת ישראל עד גיל 16.
9 הופעות בנבחרת ישראל עד גיל 17.
9 הופעות בנבחרת ישראל עד גיל 19 - כולן כקפטנית הנבחרת (בשנת 2018 עלתה במסגרת זו לשלב העילית של מוקדמות אליפות אירופה).
10 הופעות בנבחרת ישראל הבוגרת.
5 הופעות בליגת האלופות באירופה (3 הופעות עם מ.ס.
קרית-גת ו-2 הופעות עם אס"א תל אביב).
"לידת העכשיו: שנות השישים באמנות ישראל" או "60 שנות אמנות בישראל: העשור השני 1968-1958" הייתה תערוכה שהוצגה בשנת 2008 במוזיאון אשדוד לאמנות והציגה מבט רטרוספקטיבי על אמנות שנות ה-60 של המאה ה-20 בישראל.
התערוכה "לידת העכשיו" הייתה חלק מסדרת תערוכות, שנערכו בשנת 2008 במוזיאונים שונים בישראל לציון 60 שנה להקמת מדינת ישראל.
בעוד האמנות של ראשית הקמת המדינה, וכן האמנות של שנות ה-70 של המאה ה-20, זכו לתיעוד מקיף בעבר, הרי שהאמנות של שנות ה-50–60 לא זכתה עד אז לבחינה ביקורתית.
מבט רפלקטיבי נוסף היה של יונה פישר, אחד מאוצרי התערוכה, אשר שימש בתקופה זו כאוצר בבית הנכות בצלאל ובמוזיאון ישראל.
בעבודתו היה מעורב בעידוד מגמות ואמנים מסוימים ועריכת התערוכה אפשרה לבחון את עבודתו דאז.
התערוכה נבנתה בעזרת שלושה צירים שהציגו מבט כרונולוגי על התקופה: "מעבר לאופק", שעסק מהפשטה לייצוג מקומי; "אמנות של הפגשות", שעסק בהשפעת האמנות הבינלאומית על פיתוחה של שפת אמנות מקומית חדשה ו-"עדות ראייה", שעסק בזיכרון היסטורי וביחס אל מלחמת ששת הימים.
על פי פישר ומנור-פרידמן, מהוות השנים המאוחרות של שנות ה-50, נסיגה מן ההגמוניה של הפשטה הלירית, שהובלה על ידי תנועת "אופקים חדשים".
בתוך כך הופיע השימוש הגובר בייצוגים של המדבר באמנות הישראלית.
אלו אפשרו לאמנים ליצור "צורות שהכוליות שלהן מורכבת משברי צורות".
במידה רבה המעיטו האוצרים בחשיבותה של האמנות של "ריאליזם חברתי" של שנות ה-50, שהיותה שוליים לזרם המרכזי של האמנות באותה עת.
אחת הסיבות לכך הייתה ההנחה כי הנסיגה מן האמנות המופשטת לא הייתה תולדה של שיבה אל דימוי או נושא פיגורטיבי, כי אם תוצאה של אופני ביטוי אמנותיים חדשים.
קבוצה גדולה של עבודות הוקדשו ליצירות של חברי "קבוצת +10".
עבודות אלו הדגימו בדיעבד, על פי פישר, מודל חדש לפעולתו של האמן הישראלי, המגיב לאירועים לא על פי אידאולוגיה מסודרת, כי אם "עכשיו", כלומר על פי רוח הזמן.
בהקשר זה הוצגו יצירות של אמנים ישראלים רבים מאוספו של רפי לביא, שהיווה דמות מפתח בקבוצה.
ליה דלריה היא קומיקאית, שחקנית וזמרת ג'אז אמריקאית.
היא ידועה בעיקר בשל תפקידה בסדרה המקורית של נטפליקס, "כתום זה השחור החדש", שם גילמה את האסירה קארי "ביג בו" בלאק.
דלריה, לסבית מוצהרת, פעילה למען זכויות להט"ב ולמען זכויות נשים ופמיניזם.
דלריה הייתה הקומיקאית הלסבית המוצהרת הראשונה שהופיעה בטלוויזיה האמריקאית, כשהופיעה בתוכנית האירוח "המופע של ארסניו הול" ב-1993.
דלריה נולדה בבלוויל, אילינוי, בתם של ג'רי ג'ין, עקרת בית, ורוברט ג'ורג' דלריה, פסנתרן ג'אז ועובד סוציאלי.
סבא וסבתא של אמה היו איטלקים.
היא למדה בגן עד כיתה ח' בבית הספר היסודי סנט מרי בבלוויל.
קריירת הסטנד-אפ של דלריה החלה בשנת 1982 כשעברה לסן פרנסיסקו וביצעה מופעי סטנד-אפ בעיקר על חייה כלסבית אותם הציגה בהומור.
בשנת 1988 כיכבה דלריה בסרט "דוס לסבוס", קומדיה מוזיקלית על שתי לסביות העוסקות בסוגיות החיים המשותפות.
המופע זכה לביקורות חיוביות מאוד בפריסה ארצית.
דלריה הופיעה בתוכנית היכל ארסניו בשנת 1993, היא הייתה הקומיקאית הגאה הראשונה שהופיעה בתוכנית פופולרית זו.
בזמן שהופיעה בתוכנית אמרה דלריה, "שלום לכולם, שמי ליה דלריה, וזה נהדר להיות כאן, כי זה שנות התשעים!
אני דיק גדול." מאוחר יותר אמרה דלריה שנאמר לה כי לא הייתה צריכה להשתמש במונח דיק בשידור.
אולם הגן עליה לאחר מכן, ואמר, "אם היא רוצה לקרוא לעצמה דיק, זה עניינה." דלריה ידועה גם בזכות תפקידה ב"קומדיה מוזיקלית על סוטים", (1987–1989), כמו גם "נערת יום שישי", קומדיה אותה כתבה, ביימה וגם וכיכבה בה כשחקנית ושזכתה ב"גולף הזהב" בשנת 1989 עבור הקומדיה הטובה ביותר.
דלריה הוציאה גם שני ספרים הומוריסטים ומספר תקליטורים בהן היא שרה ומנגנת מוזיקת ג'אז.
דלריה מופיעה לעיתים קרובות בשיתוף פעולה עם הקומיקאית מגי קסלה.
מאז 2013 היא הופיעה בסדרה המקורית של נטפליקס, "כתום זה השחור החדש", שם היא מגלמת אסירה.
"ביג בו", לסבית מוצהרת ובעלת התנהגות ומראה חיצוני גברי.
בינואר 2015 התארסה דלריה למעצבת האופנה צ'לסי פיירלס לאחר שנתיים וחצי של היכרות.
השתיים הכירו באמצעות חברתה של פיירלס, השחקנית אמה מיילס, אשר שיחקה יחד עם דלריה בכתום זה השחור החדש.
בינואר 2017, אישרה דלריה שהיא ופיירלס נפרדו.
ב-14 בפברואר 2015, קיבלה דלריה את פרס חופש השוויון באילינוי על עבודתה אמר ברנרד צ'רקסוב, מנכ"ל שוויון אילינוי: "כפרפורמרית מהשורה הראשונה שהשתמשה בכישרונה כדי לבדר ולהאיר מיליוני אמריקאים".
עם קבלת הפרס ב"גאלה השוויונית של אילינוי" בשיקגו, אמרה דה לריה: "כפרפורמרית שמחוץ לארון במשך למעלה מ-33 שנה שהפכה את חייה למען שינוי תפיסת העם של קווירים ולהט"בים, זה כבוד עבורי לקבל הכרה כזאת מהמדינה בה נולדתי, אני מרגישה שאני מתגאה בבלוויל, צאו מהארונות!".
זמן קצר לאחר בחירתו של דונלד טראמפ לנשיאות ארצות הברית, ספגה דלריה ביקורת על פוסט שהעלתה באינסטגרם בו נראה כי היא קוראת לאלימות נגד מי שתמך בדונלד טראמפ.
לאחר מכן היא מחקה את הפוסט.
שנהסרטתפקידהערות1996הצלת התשוקהסאדי1996מועדון הנשים הראשונותהמעריצה של אליז1997בדיה שמנמנהמר סגול1998Homo Heightsקלמנטינה1998קצה ה-17אנג'י2006ורד שמן וציוץורד שמן2013Ass Backwardsדב2013יומן מטומטם יקרגברת ברונטפורד2016דוב איתנוריינג'ר סטיוארט הראשי2017מכונית 3מיס פריטר2018תתמכו בבנותבובו2021תפוח אדמה חולם על אמריקהתמרה2023נצנצים ואבדוןבוסטון2025Tow ג'וסלין
"לידת הבתולה" הוא ציור של הצייר האיטלקי, בן העיר סיינה, פייטרו לורנצטי, המתוארך לסביבות השנים 1335–1342, ומתאר את לידת מרים, אם ישו.
הציור נמצא כיום באוסף המוזיאון של קתדרלת סיינה באיטליה.
הציור עיטר במקור את המזבח שהוקדש לסאבינוס הקדוש בקתדרלה.
הוא הוזמן כחלק מסדרה של תיאורים של חיי מרים, ששובצו בארבעה מזבחות המוקדשות לקדושים פטרוני העיר.
אלה כללו עבודות מאת סימונה מרטיני (1333), ליפו ממי ואמברוג'ו לורנצטי (1342).
העבודה היא טריפטיכון, המצויר בצבעי טמפרה על לוח עץ.
עם זאת, שלושת חלקי הציור מתארים את אותו חלל.
לורנצטי עושה שימוש בפרספקטיבה, המתבטאת בתיאור הרצפות ובתיאור האדריכלי של החלל.
תקרת החדר מעוצבת כסדרה של קמרונות צולבים, המעוטרים בכוכבים.
בפנל המרכזי מופיעה אנה הקדושה, שוכבת על מיטה.
לצידה דמות נשית המשוחחת איתה.
בתחתית הפנל מתוארות שתי נשים הרוחצות את מרים התינוקת.
בפנל השמאלי מופיע יהויקים הקדוש, המאופיין בהילה.
בפנל הימני מתוארות שתי נשים המחזיקות אביזרי רחצה.
לידל היא חברה פרטית גרמנית המפעילה חנויות קמעונאות ומרכולים ברחבי אירופה וארצות הברית.
החברה היא אחת משתי הקבוצות המרכיבות את קבוצת שוורץ גרופ.
לידל היא קבוצת הדיסקאונט הגדולה בעולם מבחינת מספר הסניפים, העובדים וההכנסה.
המתחרה העסקית העיקרית שלה היא חברת הקמעונאות אלדי.
חברת האם שוורץ גרופ נכון לדצמבר 2022 היא רשת המזון החמישית הגדולה בעולם אחרי וולמארט, קוסטקו, סבן אילבן וקרוגר.
ב-1932, נפתחה חנות פירות וירקות קטנה בגרמניה בשם - Südfrüchte Großhandlung Lidl & Co על ידי ג'וזף שוורץ, שעם השנים פיתח את החנות ואף הגדיר אותה מחדש כחנות למכירת מזון לכל דבר.
החנות נחלה הצלחה בעיירה בה הייתה אך לא מעבר לה.
בשנת 1977, בנו של ג'וזף, דיטר שוורץ, פיתח מהחנות את קבוצת שוורץ-גרופ ולאחר תכנון, בשנת 1984 נוסדה מחדש רשת הקמעונאות הגרמנית קאופלנד (שגם לא פעלה מחוץ לגרמניה) לאחר שהתפרקה במהלך מלחמת העולם השנייה, ובכך, לאחר שילוב שתי החברות לקבוצה אחת, נוסדה רשמית שוורץ-גרופ.
דיטר שוורץ אף תכנן לשנות את שם הרשת ל "לידל", על שמו של שותף לשעבר של אביו, אך השותף לא הרשה לו והחזיק בזכויות על השם.
יום אחד, כאשר קרא כתבה בעיתון שמספרת על צייר ומורה בשם לודוויג לידל, נסע דיטר שוורץ לביתו וקנה ממנו את הזכויות על השם לידל תמורת אלף מארק.
לאחר שזכה בשם, דיטר שוורץ תכנן לשנות את אופי הרשתות קאופלנד ולידל ואת הקבוצה עצמה ליותר עסקי ונרחב.
בכך, השתנתה התמקדות הרשתות בעסקים בגרמניה בלבד ועברה להתמקדות בשווקים מוזלים, סניפים גדולים יותר ופעילות ברחבי אירופה.
ליה אדלשטיין-קשת (נולדה ב-1953) היא פרופסור לביולוגיה באוניברסיטת קולומביה הבריטית בוונקובר.
אדלשטיין-קשת התפרסמה בזכות תרומתה לביולוגיה מתמטית ולביופיזיקה.
מחקרה עוסק בתחומים רבים כגון: ביולוגיה תאית, ביוכימיה, מודלים מתמטיים בביולוגיה, ואקולוגיה, ומתמקד בתנועת תאים ושלד התא, השפעת אותות בתאים על צורתם ותפקודם, מודלים פיזיולוגים של מחלות, ואגרסיביות בקרב בעלי חיים.
אדלשטיין-קשת נולדה בישראל למשפחה של הורים אקדמאיים.
אביה היה מתמטיקאי ואמה ביולוגית ימית.
בילדותה נהגה לעזור לאמה בעבודתה הביולוגית, לדוגמה בהרכבת דגמים של אצות שהיא אספה.
אדלשטיין-קשת עברה עם משפחתה לקנדה כשהייתה בת 12.
עשתה תואר ראשון במתמטיקה באוניברסיטת דלהוסי בהליפקס, נובה סקוטיה.
המשיכה לתואר שני והצטרפה לתוכנית מחקר בביולוגיה מתמטית, תחום שעוסק במתמטיקה שימושית ובעיקר בשימושיה בתחום הביולוגי.
לאחר סיום התואר השני היא עברה לישראל.
אדלשטיין-קשת עשתה את הדוקטורט שלה במכון ויצמן, בהנחיית לי סגל.
לאחר סיום הדוקטורט בשנת 1982, אדלשטיין-קשת עבדה כמרצה באוניברסיטת בראון ובאוניברסיטת דיוק.
ב-1989 היא החלה לעבוד באוניברסיטת קולומביה הבריטית בוונקובר, ושם גם קיבלה את הפרופסורה שלה ב-1995. אדלשטיין-קשת נשארה באוניברסיטת קולמביה הבריטית בתור חוקרת ומרצה במתמטיקה ובביולוגיה מתמטית עד היום.
ב-1984 אדלשטיין הצטרפה ל-SIAM , האגודה למתמטיקה תעשייתית ושימושית.
בשנים 1995–1997, אדלשטיין-קשת הייתה נשיאת האגודה לביולוגיה מתמטית , האישה הראשונה בתפקיד זה
עבודת הדוקטורט של אדלשטיין-קשת עסקה במודלים מתמטיים לחיזוי צורת מושבות עובש.
בתחילת שנות ה-90 חקרה ביחד עם תלמידה לשעבר, אלקס מוגילנר את הסידור העצמי של רשתות החלבון אקטין והשפעתו על תנועת התא.
בשנת 2002 הם פרסמו את המודל המתמטי הראשון לארגון העצמי של רשתות אקטין בצד התנועתי של התא.
בשנת 2010 אדלשטיין-קשת החלה לחקור את הקשר בין אותות פנימיים בתאים של איקריוטים.
עבודתה של אדלשטיין-קשת עוסקת גם בפיתוח מודל של פיזיולוגיה ומחלות (כמו סוכרת אוטואימונית), והתנהגות ואגרסיביות ביצורים חיים.
פרס קריגר-נלסון של החברה המתמטית הקנדית ב-2002
פרס האגודה הקנדית למתמטיקה יישומית ותעשייתית ב-2016
פרס ארתור וינפרי של האגודה לביולוגיה מתמטית ב-2021
של האגודה למתמטיקה תעשייתית ושימושית ב-2022
בנוסף, פרס של החברה לביולוגיה מתמטית נקרא על שמה, פרס ליה אדלשטיין-קשת בהוקרה להיותה הנשיאה הראשונה של הארגון.
הפרס ניתן בשתי דרכים: לנשים בתחילת דרכן ולנשים שיש להן כברת דרך בתחום.
ליה הייז היא שחיינית אמריקאית, זוכת מדליית ארד מאליפות העולם (בודפשט 2022) ואלופת העולם לנערות (נתניה 2023) במשחה ל-200 מטר מעורב אישי ואלופת העולם לנערות (נתניה 2023) במשחה ל-400 מטר מעורב אישי.
הייז ידועה בשל הקרחת שלה.
הייז נולדה וגדלה בשוגר גרוב, אילינוי, בתם של ג'יל וטים הייז.
היא אובחנה בגיל שש עם אלופציה, מצב הגורם לנשירת שיער.
באליפות העולם עצמה שנערכה בבודפשט, הונגריה ביוני אותה שנה זכתה במדליית ארד במשחה ל-200 מטר מעורב אישי בשיא עולם לנערות חדש של 2:08.91 דקות, אחרי בת ארצה אלכס וולש (2:07.13 דקות) וקיילי מקיואן מאוסטרליה (2:08.57 דקות).
באליפות העולם לנוער שנערכה במכון וינגייט, נתניה בספטמבר אותה שנה היא זכתה ב-4 מדליות, 3 זהב ו-1 ארד.
מדליות זהב במשחה ל-200 מטר מעורב אישי בשיא אליפות חדש של 2:10.24 דקות, במשחה ל-400 מטר מעורב אישי בשיא אישי חדש ובשיא אליפות חדש של 4:36.84 דקות וכעבור 40 דקות במשחה שליחות 4x200 מטר חופשי בתוצאה של 7:52.48 דקות, כשחיינית שנייה היא קבעה ב"זינוק שליחות" תוצאה של 1:57.86 דקות.
מדליית ארד במשחה ל-200 מטר חופשי בשיא אישי חדש של 1:58.19 דקות.
ליה ראיין מקיו היא שחקנית אמריקאית, המוכרת מתפקידיה בסרטים "טוטם" (2017), "אפקט החסינות" (2020) ובסרט גיבורי העל של מארוול "נצחיים" משנת 2021.
מקיו נולדה ב-18 בנובמבר 2005 בפיטסבורג, פנסילבניה.
יש לה שלושה אחים גדולים יותר – פלין, לוגן ושיאה – ואח צעיר יותר, גאווין, בעל שיתוק מוחין.
אחיה גאווין הוא גם שחקן המגלם את כריסטופר דיאז בסדרת הדרמה "מוקד 911".
מקיו שיחקה ברוב הקריירה שלה בסרטי אימה.
היא גילמה את ספרייט בסרט של היקום הקולנועי של מארוול "נצחיים" שיצא לאקרנים בנובמבר 2021.
שנה סרט תפקיד הערות 2017 לילות קיץ חמים אחות ציפור הקיץ טוטם אבי 2018 Along Came the Devil אשלי הצעירה 2020 הבקתה (אנ') מיה הול אפקט החסינות אמה גריפין 2021 נצחיים ספרייט2023Baby Blueלורה מיילס
שנה סדרה תפקיד הערות 2016 A Haunting ג'סי פרק: "Tunnel of Death" 2018 American Woman ג'סיקה נולאן תפקיד ראשי; 11 פרקים 2019 Into the Dark מגי זינגר פרק: "They Come Knocking"2021A House on the Bayouאנה צ'אמברססרט טלוויזיה של Epix (אנ')
ליה אפוסטולובסקי (בסלובנית: Lia Apostolovski; נולדה ב-23 ביוני 2000) היא אתלטית סלובנית, זוכת מדליית ארד באליפות עולם באולם (גלאזגו 2024) בקפיצה לגובה.
אביה, סשו אפוסטולובסקי, אף הוא אתלט מצטיין, שיאן סלובניה בעבר בקפיצה לגובה.
באליפות אירופה באולם שנערכה במרץ בטורון שבפולין סיימה במקום תשיעי בקפיצה לגובה בתוצאה של 1.87 מטר.
באליפות אירופה עד גיל 23 שנערכה ביולי בטאלין שבאסטוניה זכתה במדליית ארד בקפיצה לגובה בתוצאה של 1.89 מטר.
באליפות העולם שנערכה ביולי ביוג'ין שבאורגון, ארצות הברית, סיימה במקום 12 בקפיצה לגובה בתוצאה של 1.89 מטר.
באליפות אירופה שנערכה באוגוסט במינכן שבגרמניה סיימה במקום שביעי בקפיצה לגובה בתוצאה של 1.90 מטר.
באליפות אירופה באולם שנערכה במרץ באיסטנבול שבטורקיה סיימה במקום 13 בקפיצה לגובה בתוצאה של 1.82 מטר.
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקפיצה לגובה בתוצאה של 1.95 מטר, אחרי ניקולה אוליסלאגרס מאוסטרליה (1.99 מטר) וירוסלבה מהוצ'יך מאוקראינה (1.97 מטר).
ליה אללוף (נולדה ב-30 ביולי 2002) היא דוגמנית ושחקנית ישראלית.
זוכת פרס אופיר לשחקנית הראשית הטובה ביותר לשנת 2024 על תפקידה בסרט קרוב אלי.
אמה עובדת סוציאלית ואביה עובד בחברת השקעות.
היא שירתה בצה"ל בתור מדריכת איסוף קרבי.
אללוף למדה משחק מול מצלמה בReacting Studio - ריאקטינג סטודיו בתל אביב.
בשנת 2021 הופיעה בסדרה "עלומים".
בשנת 2024 השתתפה בסרט "קרוב אלי", בו גילמה את התפקיד הראשי של "עדן", בחורה צעירה ופרועה שמאבדת את אחיה הצעיר נתי בתאונת דרכים המגלה שלאחיה היה קשר עם נערה בשם מאיה, אותה מגלמת דריה רוזן.
אללוף זכתה בפרס השחקנית הטובה ביותר בפסטיבל הקולנוע ירושלים.
בספטמבר 2024 זכתה בפרס אופיר בקטגוריית השחקנית הטובה ביותר.
אללוף שיחקה בדרמת המתח "גחליליות", לצד נינט טייב ודאנה איבגי ששודרה בהוט ובסדרה "רצח בים המלח" של קשת 12.
אללוף הייתה בזוגיות עם השחקן אופק פסח במשך חמש שנים.
מועדון הכדורגל לידס סיטי היה המועדון המקצועי המוביל בלידס, אנגליה, לפני מלחמת העולם הראשונה.
המועדון זכה להצלחה רבה בליגת הכדורגל בזמן המלחמה; עם זאת, הוא עמד בפני סנקציות על כך ששילם לשחקני הקבוצה באופן בלתי חוקי בזמן מלחמה.
המועדון פורק ב-1919 לאחר שמנהלי המועדון לא שיתפו פעולה עם החקירה של התאחדות הכדורגל האנגלית.
בשנת 1919 הוקמה לידס יונייטד כמחליפה.
המועדון הוקם בשנת 1904, והשתמש בסמל של העיר לידס כתג המועדון, ואימץ כחול, צהוב ולבן כצבעי המועדון.
הם נבחרו לפוטבול ליג בשנת 1905. המזכיר המקורי, תפקיד שנשא אז גם את האחריות המודרנית של מנהל ומאמן, היה גילברט גיליס (1904–1908) ואחריו פרנק סקוט-וולפורד לפני שב-1912 הם מינו את הרברט צ'פמן שהוביל את המועדון למיקום הגבוה ביותר שלהם בליגה (רביעי בליגה השנייה).
כל הקריירה של לידס סיטי בליגה הייתה בליגה השנייה.
עם זאת, במהלך מלחמת העולם הראשונה זכה המועדון במספר תארים בזמן מלחמה תחת ניהולו של הרברט צ'פמן.
פורט וייל השתלטו על שאר המשחקים שלהם (כמו גם על התוצאות שלהם עד לנקודה זו).
ב-17 באוקטובר 1919 נערכה מכירה פומבית במלון מטרופול בלידס, שם צוות הקבוצה נמכר במכירה פומבית עם נכסים נוספים של המועדון.
16 שחקני סגל הקבוצה נרכשו על ידי תשעה מועדונים תמורת סך של 9,250 ליש"ט.
בעקבות פירוקה, הוקמה לידס יונייטד, ונכנסה לליגת הפוטבול בשנה שלאחר מכן.
לידס סיטי שנייה הוקמה ב-1924 כמועדון חובבים והצטרפה לליגת יורקשייר.
המועדון הזה התפרק לאחר שעזב את הליגה בתום עונת 1926/1927.
לידס סיטי נוספת הוקמה ב-2006 והצטרפה לליגה השנייה של ליגת מערב יורקשייר.
הם סיימו כסגנים בעונתם הראשונה בליגה השנייה, ועלו לליגה הראשונה.
בעונה שלאחר מכן הם סיימו כסגנים בליגה הראשונה, מה שהביא לעלייה לליגה הבכירה.
המועדון המשיך בליגת מערב יורקשייר עד אוגוסט 2019.
לאחר ששיחק במקור בוולינגטון גראונד, המועדון עבר לאלנד רואד לאחר שמועדון הרוגבי הולבק התפרק באוקטובר 1904. בעונתם הראשונה בפוטבול ליג ממוצע הצופים במשחקי הבית שלהם עמד על 10,025, השלישי בגובהו בליגה השנייה.
טורניר המשנה של מידלנדס צפון: מנצחים, 1915-1916
גביע אליפות הליגה: מנצחים, 1917-18
אוליביה הלנה יוליה לרסון קיינד (בשוודית: Olivia Helena Julia Larsson Kind; נולדה ב-14 בפברואר 2001), הידועה בשם הבמה ליה לרסון, היא זמרת ואושיית רשת שוודית.
לרסון למדה בבית ספר לריקוד מאז ילדותה.
בהמשך השתתפה במופעים שונים ב-Tomteland, בעיקר במהלך חודשי החורף.
במסגרת זו, לקחה חלק בתחרויות ריקוד ב-M&M, ואף זכתה באליפות שוודיה לריקוד בסגנון פופ ושימשה כמורה בתחום.
במהלך מגפת הקורונה גברה פעילותה ברשתות החברתיות.
בשנת 2023 הופיעה בתוכנית Allsång på Skansen לצד להקת לסה סטפנז.
ליהו (Lihou) הוא המערבי שבאיי התעלה.
הוא נמצא ממערב לאי גרנזי ומחובר אליו בשעת השפל במעבר בנוי מאבנים, המתכסה במים בשעת הגאות.
על האי שוכנים שרידי מנזר סנט מרי שהוקם במקום על ידי נזירים בנדיקטינים במאה ה-12. עד שנת 1415 היה האי בשליטת מון סאן מישל ולאחר מכן עבר לשליטת מכללת איטון עד הרפומציה, עת נסגר המנזר בהוראת מלך אנגליה הנרי השמיני.
מרבית המבנים באי נהרסו בעת הכיבוש נאצי במלחמת העולם השנייה, מאחר שהחיילים הגרמניים השתמשו בהם כמטרות לאימוני ירי.
האי נקנה על ידי ממשלת גרנזי בשנת 1995.
באי נהגו לקצור וליבש אצות ים.
בשנת 1927 הוקם בו מפעל להפקת יוד מהאצות, שנהרס במהלך הכיבוש הנאצי במלחמת העולם השנייה.
כיום משמש האי לסיורים לימודיים בשל אתרי הקינון הרבים שבו.
ליה שטרן (ברומנית: Lya Stern; נולדה ב-1950) היא כנרית יהודיה-אמריקאית ילידת רומניה.
ליה שטרן (וייס מהבית) נולדה למשפחה יהודית בקלוז', רומניה ועברה לארצות הברית בנעוריה.
שטרן היא כנרת ומורה לכינור.
היא נשואה ללארי שטרן ואם לשני ילדים.
בתקופת לימודיה אצל שניים מתלמידיו של ליאופולד אאואר, (רפאל ברונשטיין ויאשה חפץ), הייתה ליה שטרן תושבת ניו יורק ולוס אנג'לס, שם ניגנה ולימדה כינור.
כיום היא גרה בוושינגטון הבירה ומכהנת כיושבת ראש של תוכנית התעודה לקשתנים ASTA.
לימודי השתלמות בכיתת האמן לכינור של יאשה חפץ באוניברסיטת דרום קליפורניה.
תואר מוסמך בהצטיינות בנגינה בכינור, אוניברסיטת דרום קליפורניה.
תואר בוגר בנגינה בכינור, בית הספר למוזיקה של מנהטן.
לימודי המשך בנגינת סולו, תזמורת ומוזיקה קאמרית:
אוניברסיטת ייל, ניו הייבן, קונטיקט
דארטמות' קולג', הנובר, ניו המפשייר
קניילזל הול, בלו היל, מיין
ליה שמטוב (נולדה ב-25 במאי 1958) היא ראש נציגות הסוכנות היהודית באוזבקיסטן וקזחסטן.
בעבר כיהנה כחברת הכנסת מטעם מפלגת ישראל ביתנו וכחברת מועצת העיר נוף הגליל.
בשנת 1958, לאחר שסיימה לימודים תיכוניים בעיר וקיבלה תעודת בגרות, היא החלה ללמוד באוניברסיטת צ'רנוביץ בפקולטה להנדסת אלקטרוניקה.
בעקבות פתיחת שערי ברית המועצות, הפסיקה את לימודיה ועלתה לישראל.
בשנת 1980 הגיעה עם הוריה למרכז הקליטה בנוף הגליל, ועד היום היא תושבת העיר.
באמצע שנות ה-90 החלה שמטוב לעסוק בפעילות פוליטית, והצטרפה לליכוד.
בשנים 1998–2003 כיהנה כחברת מועצת העיר בנוף הגליל, במהלך כהונתה זו חברה לאביגדור ליברמן ונמנתה עם מייסדיה של מפלגת ישראל ביתנו.
בשנת 2003 נבחרה בשנית למועצת נוף הגליל.
מונתה לתפקיד מחזיקת תיק שיפור פני העיר.
היא כיהנה בוועדה המקומית לתכנון ובנייה ושימשה כיושבת ראש הוועדה לאיכות הסביבה במועצת העירייה.
במשך מספר שנים כיהנה גם בתפקיד סגנית ראש המועצה.
בתקופה זו זכתה נוף הגליל בפרס לרשות מקומית מטעם המועצה לישראל יפה.
לקראת הבחירות לכנסת ה-17 הצטרפה לפוליטיקה הארצית.
שמטוב הוצבה שמטוב במקום ה-11 ברשימת מפלגת ישראל ביתנו לכנסת.
בבחירות עצמן, זכתה המפלגה ב-11 מנדטים והיא נבחרה לכנסת.
ב-2009 התמודדה פעם נוספת לכנסת ה-18 במקום ה-11 של רשימת ישראל ביתנו ונבחרה לקדנציה נוספת.
לקראת הבחירות לכנסת ה-19 הכריזה כי אין בכוונתה להתמודד בשלישית ברשימת ישראל ביתנו, וכי היא מתכוונת להתמודד במסגרת הבחירות לרשויות המקומיות בשנת 2013 לראשות העיר נוף הגליל כנציגת המפלגה, בתמיכתו של אביגדור ליברמן.
בבחירות למועצה זכתה רשימת ישראל ביתנו במנדט אחד בלבד, ושמטוב, שלא זכתה בראשות העירייה, נבחרה למועצת העיר וכיהנה כחברת מועצת העיר עד תום הקדנציה בשנת 2018.
בשנת 2019 החלה לכהן כראש משלחת הסוכנות היהודית לאוזבקיסטן וקזחסטן.
הייתה יושבת-ראש הוועדה לקידום מעמד האישה בכנסת ה-17, חברה בוועדת הכנסת, חברה בוועדת העבודה, הרווחה והבריאות, חברה בוועדת העלייה הקליטה והתפוצות, חברה בוועדת המדע והטכנולוגיה וחברה בוועדת המשנה לסחר בנשים.
שימשה כחברה בשדולות רבות בכנסת.
בכנסת ה-17 היא כיהנה כיושבת ראש של השדולה למאבק בהשלכות תוכנית ויסקונסין, השדולה למאבק למען עובדי הקבלן והשדולה למען הנכים הכלליים בישראל והייתה חברה בשדולות נוספות.
כן כיהנה כיושבת ראש השדולה למען הגליל והנגב, בה היה חבר איתה גם ישראל חסון.
כן כיהנה כחברה בשלוש שדולות נוספות.
ביוני 2012 מונתה לתפקיד סגנית יו"ר הכנסת וכיהנה בתפקיד זה עד תום הכנסת ה-18.
לפי אחד מסעיפי כתב האישום כנגד סטיבן לוי וראשי איילים, הסכימו אנשי איילים לתת תפקיד לשמטוב, בתמורה להעברת תקציבים לעמותה.
שמטוב נשואה לנחום והיא אם לשני ילדים.
ליהמן ברדרס בע"מ (באנגלית .Lehman Brothers Inc) הייתה חברת שירותים פיננסיים אמריקאית רב-לאומית.
לפני קריסתה במהלך המשבר הפיננסי-הנדל"ני האמריקאי בשנת 2008, הייתה ליהמן ברדרס בנק ההשקעות הרביעי בגודלו בארצות הברית (אחרי גולדמן זקס, מורגן סטנלי, ומריל לינץ').
ליהמן ברדרס הייתה פירמה פעילה במשך כ-158 שנה, משנת 1850 ועד לפשיטת הרגל שלה בשנת 2008.
החברה עסקה בבנקאות השקעות ופיננסים.
בשנת 1870 הייתה החברה שותפה בייסוד "בורסת הכותנה של ניו יורק" (NYCE).
ב-1984, מוזגה החברה עם חברת אמריקן אקספרס (AmEx), ובשנת 1988 מוזגה גם עם חברת "E.
בספטמבר 2008 החברה העסיקה כ-26 אלף עובדים ברחבי העולם.
בין החברות-הבנות המרכזיות של החברה נכללו הבנקים "ליהמן ברדרס", "ניוברגר ברמן", "אורורה" ועוד רבים.
המטה הבינלאומי של החברה שכן בכיכר טיימס שבניו יורק, והמטות האזוריים שלה שכנו בלונדון ובטוקיו.
ב-15 בספטמבר 2008 הגישה החברה בקשה לחדלות פרעון, לאחר שנקלעה לחובות של כ־613 מיליארד דולרים בעקבות משבר הסאבפריים.
הייתה זו פשיטת הרגל הגדולה בהיסטוריה.
שבוע לפני שהבנק הכריז על פשיטת הרגל ניהלו בכירי הבנק משא-ומתן עם הבנק לפיתוח קוריאה (KDB) על מנת להזרים מיליארדים רבים לבנק ההשקעות האמריקאי הנאבק על חייו.
אחת הבעיות הייתה המודל העסקי של הבנק שהיה בעל מינוף גבוה ובעל סיכון גבוה שחייב אותו לגייס מדי יום מיליארדי דולרים בהלוואות לטווח קצר כדי לממן את הפעילות.
מזכיר האוצר של ארצות הברית, הנרי פולסון, הצהיר שלא יחלץ את הבנק מקריסה ופשיטת רגל בעזרת כספם של משלמי המיסים, ובכך חרץ את גורלו של הבנק.
ליהמן ברדרס חווה פגיעה נוספת לאחר שבנק אוף אמריקה, הבנק הגדול בארצות הברית, הודיע על רכישת בנק ההשקעות מריל לינץ' בעסקה בשווי של כ-50 מיליארד דולר.
מחיר הרכישה היה גבוה ב-70% ממחיר הסגירה של מניית מריל לינץ' בוול סטריט.
מכירת מריל לינץ' לבנק אוף אמריקה (BofA) פגעה בניסיונות להצלת ליהמן ברדרס.
הרכישה הטיבה עם בנק אוף אמריקה ועד היום משמשת מריל לינץ' כחטיבת ניהול ההון של בנק אוף אמריקה.
תוך שמונה חודשים התמוטטה מניית החברה (NYSE:LEH) משווי של 46 דולר למניה ב-13 במרץ 2008 לשווי של 5 סנט ב-13 בנובמבר 2008, נפילה של כ-99.9%.
נכסי החברה באמריקה נרכשו על ידי קבוצת ברקליס הבריטית, ונכסיה באירופה ובאסיה נרכשו על ידי נומורה אחזקות היפנית.
בברודוויי הועלתה הצגה בת שלוש וחצי שעות בשם "הטרילוגיה של ליהמן" שנכתבה בידי האיטלקי סטפנו מסיני.
ליהואה הוא יישוב באי קאואיי שבמחוז קאואיי שבמדינת הוואי שבארצות הברית.
העיר היא השנייה בגודלה באי קאואיי.
לפי מפקד האוכלוסין של שנת 2023 בעיר כ-7,847 איש.
את העיר משרת "נמל התעופה הבינלאומי של ליהואה".
בעיר גם ממוקם מרכז הקניות הגדול ביותר באי קאואיי.
כמחצית מאנשי העיר הם ממוצא אסייתי.
בעיר נמצא "הקולג' הקהילתי של קאואיי".
ליהיא חיה לפיד (נולדה ב-12 במאי 1968) היא סופרת, פעילה חברתית ועיתונאית ישראלית.
אשתו של יושב ראש יש עתיד וראש האופוזיציה יאיר לפיד.
נולדה בשם ליהיא חיה מן בערד, לתלמה ולרפאל (רפי) מן, נכדו של הרב משה אביגדור עמיאל.
סבה מצד אמה עזב את פולין ועלה לארץ ישראל זמן קצר לפני השואה אך כל משפחתו נספתה בה.
בגיל תשע עברה משפחתה עמה להתגורר ברמת השרון, שם מנהלים הוריה חנות לחפצי אמנות ויודאיקה.
את לימודיה התיכוניים עשתה בבית ספר לאמנויות תלמה ילין שבגבעתיים, במגמת אמנות פלסטית.
בשנים 1986–1988 שירתה בצה"ל כצלמת העיתון הצבאי "במחנה".
לאחר שחרורה, למדה צילום בקמרה אובסקורה - בית הספר לאמנות שבתל אביב, ואז למדה ספרות ושירה בפקולטה למדעי הרוח באוניברסיטת תל אביב אך נשרה לפני סיום לימודיה האקדמיים שם.
שימשה כצלמת עיתונות במוסף "הארץ" ובמוספי "מעריב".
בשנים 2003–2019 הייתה בעלת טור בחדשות מקומיות של "ידיעות תקשורת" (חלק מ"קבוצת ידיעות אחרונות").
הטור עסק בתחומי חיים רבים מתוך נקודת מבטה הנשית והאמהית.
לפיד פרסמה 13 ספרים, בהם ספרי ילדים, ספרי מתכונים ורומנים.
ב-2003 הגישה לפיד תוכנית דוקו בזכיינית ערוץ 2, טלעד.
התוכנית נקראה "גברים" שבדקה את הסטריאוטיפים על "הגבר הישראלי".
למרות שקיבלה פנייה להגיש שני פרקים נוספים, לפיד סירבה, והסדרה ירדה לאחר שמונה פרקים בלבד.
משנת 2016 משמשת כנשיאת כבוד עמותת שק"ל (שילוב קהילתי לאנשים עם מוגבלויות), עמותה ישראלית המפעילה תוכניות דיור בקהילה, מרכזי תעסוקה מוגנת ומרכזים טיפוליים לאנשים עם צרכים מיוחדים.
בשנת 2021 העלתה מופע משותף עם דנה ברגר בשם "מופע בין המילים לשירים", שכלל שירים שביצעה ברגר וטקסטים שקראה לפיד.
בשנת 2022 השתתפה בספיישל VIP של תוכנית הבישול "מאסטר שף" והגיעה למקום החמישי.
ב-1990 נישאה לעיתונאי יאיר לפיד (לימים ראש ממשלת ישראל ה-14 ונכון ל-2024, ראש האופוזיציה) ולהם שני ילדים משותפים, בן ובת, שאובחנה כאוטיסטית.
משפחת לפיד מתגוררת בשכונת רמת אביב ג' שבצפון תל אביב.
סודות ששמרתי בבטן, תל אביב: קשת, תשס"א, 2001. (רומן) היה רב-מכר, מספר על ארבע נשים, בחדר אחד, שלושה ימים אחרי הלידה.
לחש הקסמים (ספר ילדים) כנרת זמורה ביתן, תשס"ו, 2006.
אוסף המתכונים של ליהיא לפיד, תל אביב: משכל (ידיעות ספרים), תשס"ז, 2007.
אשת חיל, כנרת זמורה ביתן, תשס"ח, 2008. (רומן) עוסק בחוויית האמהות ומורכבות חיי המשפחה המודרנית.
זאת השנה שלך, כנרת זמורה ביתן, תש"ע, 2010.
חמישה דברים, כנרת זמורה ביתן, תש"ע, 2010.
מגילת החירות שלי, כנרת זמורה ביתן, תש"ע, 2010.
הסבתא של היום, כנרת זמורה ביתן, תש"ע, 2010.